جراند ثيفت اوتو اى فى
['حمدى10', 'GhalyBot', 'MenoBot', 'Kiro Bassem', 'WikiMichel', 'Xqbot', 'Meno25', 'M777', 'VolkovBot', 'EmausBot', 'SieBot', 'Ramsis II', '78.100.254.140', 'Gerakibot', '41.237.131.106', 'Esperfulmo', 'Legobot', 'Idioma-bot', 'Saska Drill', '41.226.120.14', 'Dinamik-bot', 'Luckas-bot', 'TXiKiBoT']
جراند ثيفت اوتو اى فى او جى تى ايه اى فى gta iv هى لعبة مغامره واكشن من النوع المفتوح يعني تقدر تقريبا تعمل اى حاجه ماتلتزمش بسياق الاحداث او النمط المتسلسل واللعبة وهى الجزء السادس فى السلسله الثلاثيه الابعاد والجزء الحداشر على مستوى الاجزاء كلها الشركة المطورة للعبة هى روكستار نورث نزلت على بلاى ستاشن ثري اكس بوكس والويندوز اللعبة موقعها المدينة الخيالية ليبيرتي سيتي او مدينة الحرية ودي نسخة تعتبر الي حد كبير شبيهة فى مدينة نيو يورك المطورين استخدمو محرك يوفوريا اللى بيعتمد على الذكاء الاصطناعي والفيزيا والميكانيكا الحيوية وده بيخلي الشخصية الاساسية والناس اللى موجوديين فى اللعبة وبيمشو فى الشارع بيتصرفو بطريقة طبيعية جدا نيكو بيليك هو الشخصية الاساسية اللى بيتلعب بيها فى اللعبة وده كان محارب فى الجيش فى دولة مقالوش عليها بس هى موقعها شرق اوروبا اللاعب يقدر يخلي نيكو يمشي يجري ينط يعوم يتشعبط على الحيطة والسور وكمان والاساسي يستخدم الاسلحة يتخانق ويضرب بايده ورجله وكمان يسرق اى عربية او موتوسكل او طيارة او حتى مركب نيكو مستخبى ورا عربيه القصة مش ماشية علي خط واحد لكن فى مهمات بتخلى اللاعب هوا اللى يختار مصير شخص او يختار يعمل حاجة او مايعملهاش والاضافة الجديدة والمهمة فى النسخة دي الموبايل والموبايل اصلا ليه دور كبير فى اللعبة وعن طريقه الناس بتكلم نيكو عشان يطلبو منه يعملهم خدمه او مهمة او يحددو معاه معاد التنفيذ او يتصلو بيه عشان يخرجو يشربو او يلعبو بولينج او اى لعبة تانية ونيكو بردو بيستخدم الموبايل عشان مش شرط الناس هى اللى لازم تكلمو ده ممكن هو يكلمهم عشان المهمات او يخرجو مع بعض نيكو ممكن يستخدم الموبايل عشان يبلغ عن جريمة او يطلب الاسعاف او المطافي لما اللاعب يرتكب جريمة او كذا جريمة الناس اللى فى الشارع ممكن تبلغ عنه البوليس وكل ما عدد الجرايم اللى بيرتكبها تكتر البوليس بيتعامل معاه بطريقة مختلفة واعنف نيكو ممكن يستخبا ورا حيطة او عربية او اى حاجة ده لو فى حالة انه بيحارب حد او البوليس مراجع لينكات خارجيه تصنيف ڤيديو جيم تصنيف العاب كومبيوتر تصنيف ڤيديو جيم عالم مفتوح تصنيف ڤيديو جيم جراند ثيفت اوتو تصنيف العاب روكستار تصنيف ڤيديو جيم حدثت فى الولايات المتحده تصنيف رقابه على ڤيديو جيم تصنيف ڤيديو جيم يقسم الى حلقات